Ons inperking reaksie en ontmoet nog 'n lid van ons gemeenskap – Fichardtpark Woonbuurt Assossiasie
Ons inperking reaksie en ontmoet nog 'n lid van ons gemeenskap
30th April 2020	FWAFNA	Nuusbrief
Misdaad aangemeld in Maart 2020
Van der Lindestraat
Willie du Plessisweg
Diefstal van af/uit motorvoertuie
Diefstal van motorvoertuie
Wat ons gedoen het in 35 dae van inperking
Tydens hierdie uitdagende COVID-19-pandemie, het ons FNA-struktuur, wat oor die afgelope tien jaar opgebou is, ons goed gedien. Ons sekuriteitsbestuurders het gemoedsrus tydens die grendelstaat bewerkstellig. Ons bedank Vicus, Malcolm, Marius en Jeandré wat 81 sake aangespreek het, insluitend bystand by twee mediese noodgevalle.
Die FWA het voorkomende instandhouding aan problematiese rioolstelsels in Fichardtpark gedoen. Die volgende strate is gediens: Du Plooysingel, Fonternelstraat, Van Rippensingel, Benaderylaan en Stollreitherstraat. Ons is dankbaar teenoor Drain Busters wat hierdie diens gelewer het.
Op 6 April het die FWA twaalf vragte onwettige stortings in Fichardt Park verwyder. Ons dank aan Waste Retrievers wat die FWA bygestaan het met hierdie taak.
Die FWA, is samewerking met Ryan Hamaty van Saverite, reik uit na die gemeenskap in Fichardtpark tydens die grendelstaattydperk. Ons het 'n kospakkie ter waarde van R250 saamgestel en versoek inwoners om 'n bydrae te lewer met hierdie belangrike inisiatief wat op 25 April 2020 van stapel gestuur is. Ons het vanaf 27 April begin om die kospakkies te versprei onder mense in Fichardtpark wie nood het aan essensiële produkte. Besoekk ons Facebookblad vir meer inligting.
Diegene wat liefde ontvang het, is onoorwinlik.
Fichardtpark is 'n plek om te wees!
COVID-19: 'n blik op die toekoms (opinie stuk)
Terwyl ons vlak vier van die COVID-19-inperking betree, is ons nie veel nader aan 'n kuur of entstof nie. Daar is baie vals inligting in omloop en mense raak desperaat. Daar is angs en frustrasie in die lug en miskien word mense 'n bietjie wanhopig want die droom van 'n terugkeer na normaliteit word al hoe dowwer. Hierdie artikel gaan egter nie oor kajuitkoors, armoede, ekonomiese ondergang en dood nie, maar eerder oor onderviding wat ons opgedoen het en geleer het soos wat ons na die volgende fase van inperking beweeg.
In hierdie tyd maak burgers van die wêreld baie staat op hul leiers vir leiding en gerusstelling, en Suid-Afrika is geen uitsondering nie. Ons regering het vinniger gereageer as ander lande ná die eerste aangemelde geval – dit het getoon dat ons president die lewens van die burgers bo die ekonomie plaas, en, in 'n groot mate, steeds so doen.
Waar baie mense in die verlede wanhopig was oor die onbevoegdheid van ons regering tov dienslewering, korrupsie, misdaad, armoede en haweloosheid, vorm die regering se optrede tydens hierdie krisis 'n ander prentjie. Byvoorbeeld, munisipaliteite regoor die land het getoon dat hulle binne 21 dae duisende haweloses kan huisves – hetsy deur skuilings op te rig of te identifiseer. Volgens die Daily Maverick: "Lesufi (Gauteng acting social development MEC) said it would be "a miscarriage of justice" if people were put back onto the streets after the lockdown." 'n Gesindheid wat die afgelope jare bitterlik afwesig was tydens openbare retoriek oor haweloses.
Positiewe impak op die ekonomie
Die ekonomie lyk baie sleg as gevolg van die inperking. Baie van u gaan dalk nie 'n salaris in Mei ontvang nie en die nuwe driefase ekonomiese reaksie sal waarskynlik nie dadelik verligting bring nie. Die inperking het egter 'n interessante wending tot gevolg gehad en 'n organiese hupstoot vir die ekonomie het op die voorgrond getree – die tegnologiebedryf.
Tegnologiese innovasie en ontwikkeling is gedwing om te versnel weens die aard van die COVID-19-krisis. Virtuele dienslewering en hulpmiddels, soos aanlyn mediese konsultasies en aanlynopvoedkunde, is nou in groot aanvraag en gevolglik het verskeie nywerhede nodig gehad om hierdie tegnologie vroeër as wat verwag is te ontwikkel en te gebruik. Op die lange duur beteken dit werkskepping. In Februarie van hierdie jaar, voordat 'n ramptoestand selfs 'n gedagte was, het SADA (Suid-Afrika in die Digital Age-inisiatief) geraam dat 500,000 nuwe werkgeleenthede in die tegnologiebedryf oor die volgende tien jaar geskep sal word. Hierdie tydlyn kan versnel; dalk sal ons binnekort 'n groter tegnologiese arbeidsmag sien wat nie werkers met lae vaardighede uitsluit nie ('n algemene wanopvatting).
Ek dink dat ons het geleer het dat mense oor die algemeen 'n groter vermoë tot vriendelikheid en deernis met hul medeburgers het as wat voorheen gedink is. Gemeenskappe het ongeag ras of godsdiens bymekaargekom om diegene in nood te help en selfs bendeleiers het wapenstilstand afgekondig om hul gemeenskappe te ondersteun. Alle geweldsmisdade het gedaal; misdade soos moord en verkragting het tussen 70-90% gedaal. Die minister van polisie, Bheki Cele, skryf dit grootliks toe aan die groter sigbaarheid van die polisie, die verbod op alkoholverkope en 'n drastiese afname in die verspreiding van dwelms. Dit is nie die nuwe normaal nie, maar dit wys ons die potensiaal. Daarbenewens het ons geleer dat vir sommige is tuis werk nie onmoontlik nie, en dit bevoordeel ons planeet baie. Ons het perspektief op die situasie van ander in ons gemeenskap gekry. Ons is uit die daaglikse gewoel gedwing en het baie tyd gekry vir introspeksie. Boonop het ons bewus geword van dinge en mense wat ons as vanselfsprekend aanvaar het.
Dit is maklik om vasgevang te raak in samesweringsteorieë, die woorde van die doemprofete, die stryd van die hier en nou, en die vrees vir die toekoms se ergste situasie. Maar vroeër as wat u dink, sal ons weer drukkies gee en hande skud en terugdink aan 'n tyd waneer die hele wêreld gesluit was.
Lidprofiele: Palesa Ranchobe
FWA-lede is ons fondasie; hulle stel ons in staat om die veiligheid van ons woonbuurt te verseker, ons strate en parke skoon te hou en diegene in nood by te staan. Daarom deel ons graag hul verhale met ons gemeenskap.
Ontmoet Palesa Ranchobe. Sy is 'n vrou, ma en aspirant-mode-ontwerpster. In 2018 het Palesa by die Bloemfontein Fashion Academy begin. Sy hou daarvan om klere vir vroue en kinders te ontwerp, veral haar dogter. Verder het sy 'n smaak vir kleur en patroon.